Барање 14-617/1

1. Дали се прави означување на соопштенија, видеа, фотографии создадени од службите за односи со јавноста со водени жигови? Мерка од Стратегијата за транспарентност, приоритетна област Активна транспарентност на Владата и другите органи на извршната власт; Доколку да, ве молиме споделете линкови од веста;

2. Дали е донесен интерен акт на ниво на институција за спроведување на начелото на делегирање на надлежноста согласно Законот за слободен пристап до информации од јавен карактер? Мерка од Стратегијата за транспарентност, приоритетна област Пристап до информации од јавен карактер; Доколку да, ве молиме приложете решение за назначеното лице.

3. Дали се донесени интерни процедури за постапување по барање за пристап до информации и процедура за активно објавување на податоците со помош на АСПИ? Мерка од Стратегијата за транспарентност, приоритетна област Пристап до информации од јавен карактер; Доколку да, ве молиме приложете линкови што го потврдуваат одговорот;

4. Дали се објавени внатрешните процедури за јавни набавки на веб страницата на институцијата? Мерка од Стратегијата за транспарентност, приоритетна област Фискална транспарентност на владата и другите органи на извршната власт; Доколку да, ве молиме приложете линкови што го потврдуваат одговорот;

5. Дали се направи надградба на Алатката за отчетност на трошоците на носителите на јавните функции? Мерка од Стратегијата за транспарентност, приоритетна област Фискална транспарентност на владата и другите органи на извршната власт; Доколку да, ве молиме приложете линкови што го потврдуваат одговорот;

6. Дали е направена промоција на порталот за отворени податоци и достапните отворени податоци преку социјални мрежи, настани, промотивни состаноци? Мерка од Стратегијата за транспарентност, приоритетна област Отворени податоци и користење на податоците од јавниот сектор; Доколку да, ве молиме приложете линкови што го потврдуваат одговорот;

7. Дали е започнато со објавување на податоците кои ги побарале граѓанските организации и приватните компании опфатени со екс пост анализата за спроведување на Законот за користење на податоците од јавен сектор? Мерка од Стратегијата за транспарентност, приоритетна област Отворени податоци и користење на податоците од јавниот сектор; Доколку да, ве молиме приложете линкови што го потврдуваат одговорот;

8. Дали е започнато со објавување на предлог теми за дискусија на ЕНЕР за актуелни прашања кои се од јавен интерес? Мерка од Стратегијата за транспарентност, приоритетна област Транспарентност при носење акти и одлуки; Доколку да, ве молиме приложете линкови што го потврдуваат одговорот;

Одговор

1. За активноста А.2.5. Означување соопштенија, видеа, фотографии создадени од службите за односи со јавноста со водени жигови, М.2. Стандардизирање на пристапот кон активната транспарентност на институционално ниво од Приоритетната област 1: Активна транспарентност на Владата и на другите органи на извршната власт, почетниот датум ( квартал) е I/2025;

2. За активноста А.2.1. Интерен акт на ниво на институција од Мерката М.2. Спроведување на начелото на делегирање на надлежноста во согласност со Законот за слободен пристап до информации од јавен карактер, како и за активноста А.3.1. подготовка на интерни процедури за постапување по барање за пристап до информации и процедура за активно објавување на податоците со помош АСПИ од М.3 Постапување по барањата за слободен пристап до информации од јавен карактер, од Приоритетната областа 2: Пристап до информации од јавен карактер, роковите за постапување се дефинирани од I/2024 до I/2025.

3. За А.3.1. Секоја институција индивидуално да ја ажурира алатката во континуитет од М.3 надградба на Алатката за отчетност на трошоците на носителите на јавни функции, од приоритетната област 3: Фискална транспарентност на Владата и на другите органи на извршната власт, планираниот квартал на извршување е I/2025.

4. За А.1.1. Промоција на порталот и на достапните отворени податоци преку социјални мрежи, настани, промотивни состаноци и.т.н. од М.1. Јакнење на институционалната култура за отворени податоци, од приоритетната област 4: Отворени податоци и користење на податоците од јавниот сектор, планираниот квартал на извршување е I/2025.

5. За А.2.1. Објавување на предлог-теми за дискусија на ЕНЕР за актуелни прашања од јавен интерес од М.2. Консултации на подзаконските акти на ЕНЕР, од приоритетната област 5: Транспарентност при носење акти и одлуки, почетниот датум (квартал) е I/2025, а планираниот датум на извршување (квартал) е I/2026.

Во продолжение, Министерството за социјална политика, демографија и млади доставува одговор на поставените прашања.

Во однос на првото прашање кое гласи: “Дали се прави означување на соопштенија, видеа, фотографии создадени од службите за односи со јавноста со водени жигови? Мерка од Стратегијата за транспарентност, приоритетна област Активна транспарентност на Владата и другите органи на извршната власт; Доколку да, ве молиме споделете линкови од веста;”, Ве информираме дека во моментов не се прави означување на соопштенија, видеа, фотографии со водени жигови, но се прават напори активноста да се реализира во дадениот рок.

Во однос на второто прашање кое гласи: “Дали е донесен интерен акт на ниво на институција за спроведување на начелото на делегирање на надлежноста согласно Законот за слободен пристап до информации од јавен карактер? Мерка од Стратегијата за транспарентност, приоритетна област Пристап до информации од јавен карактер; Доколку да, ве молиме приложете решение за назначеното лице.”, Ве информираме дека во Министерството за социјална политика, демографија и млади e донесено Решение за овластување, односно определување на службено лице кое посредува во остварувањето на правото на слободен пристап до информации. Решението е донесено на 27.01.2021 година и истото Ви се доставува во прилог.

Во однос на третото прашање кое гласи: “Дали се донесени интерни процедури за постапување по барање за пристап до информации и процедура за активно објавување на податоците со помош на АСПИ? Мерка од Стратегијата за транспарентност, приоритетна област Пристап до информации од јавен карактер; Доколку да, ве молиме приложете линкови што го потврдуваат одговорот;”, Ве информираме дека во Министерството за социјална политика, демографија и млади изготвена е процедура за работа на Секторот за координација и техничка помош во која се уредува постапувањето по барања согласно со Законот за слободен пристап до информации. Во истата процедура се посочуваат надлежностите и начинот на функционирање на Одделението за односи со јавност во однос на навремено информирање на јавноста.

Во однос на четвртото прашање кое гласи: “Дали се објавени внатрешните процедури за јавни набавки на веб страницата на институцијата? Мерка од Стратегијата за транспарентност, приоритетна област Фискална транспарентност на владата и другите органи на извршната власт; Доколку да, ве молиме приложете линкови што го потврдуваат одговорот;”, Ве информираме дека на Веб страната на Министерството, постои посебен банер за Јавни набавки (<https://mtsp.gov.mk/javni-nabavki.nspx>) во кој, покрај другото објавени се:

-Процедура за отпочнување и спроведување на постапките за јавни набавки, подготовка, склучување и реализација на договори за јавни набавки на Министерството за труд и социјална политика

 (<https://mtsp.gov.mk/content/pdf/2021/procedura%20jn%202021.pdf> ) и

-Процедура за спроведување на набавки без примена на правилата за јавни набавки (<https://mtsp.gov.mk/content/pdf/2021/%D0%BF%D1%80%D0%BE%D1%86%D0%B5%D0%B4%D1%83%D1%80%D0%B0%20%D0%BA%D0%B2%D0%B0%D1%80%D1%82%D0%B0%D0%BB%D0%BD%D0%B8%20%D0%BD%D0%B0%D0%B1%D0%B0%D0%B2%D0%BA%D0%B8.pdf>) .

Во однос на петтото прашање кое гласи: “Дали се направи надградба на Алатката за отчетност на трошоците на носителите на јавните функции? Мерка од Стратегијата за транспарентност, приоритетна област Фискална транспарентност на владата и другите органи на извршната власт; Доколку да, ве молиме приложете линкови што го потврдуваат одговорот;” Ве известуваме дека до овој момент не е направена надградба на Алатката за отчетност на трошоците на носителите на јавни функции, а Министерството ќе постапува во координација со надлежните институции за ова прашање.

Во однос на шестото прашање кое гласи: “Дали е направена промоција на порталот за отворени податоци и достапните отворени податоци преку социјални мрежи, настани, промотивни состаноци? Мерка од Стратегијата за транспарентност, приоритетна област Отворени податоци и користење на податоците од јавниот сектор; Доколку да, ве молиме приложете линкови што го потврдуваат одговорот;”, посочуваме дека на Веб страната на министерството направено е линковско поврзување со порталот за отворени податоци-data.gov.mk.

Во однос на седмото прашање кое гласи: “Дали е започнато со објавување на податоците кои ги побарале граѓанските организации и приватните компании опфатени со екс пост анализата за спроведување на Законот за користење на податоците од јавен сектор? Мерка од Стратегијата за транспарентност, приоритетна област Отворени податоци и користење на податоците од јавниот сектор; Доколку да, ве молиме приложете линкови што го потврдуваат одговорот;”, Ве известуваме дека Министерството за социјална политика, демографија и млади не располага со информации во врска со наведената анализа и по истото ќе постапува во координација со надлежните институции за ова прашање.

Во однос на осмото прашање кое гласи: “Дали е започнато со објавување на предлог теми за дискусија на ЕНЕР за актуелни прашања кои се од јавен интерес? Мерка од Стратегијата за транспарентност, приоритетна област Транспарентност при носење акти и одлуки; Доколку да, ве молиме приложете линкови што го потврдуваат одговорот;”, Ве известуваме дека сеуште не е започнато со објавување на предлог теми за дискусија на ЕНЕР за актуелни прашања кои се од јавен интерес. По ова прашање, министерството ќе вложи напори за реализација на предвидената активност. Дополнително, информираме дека на ЕНЕР, Министерството за социјална политика, демографија и млади ги објавува предлог законите, предлог правилниците и стратегии.